《送宇文尚书归蜀之官遂宁》
宋代·姜特立

吾闻峨眉秀绝几千古，下有人才纷可数。
长公少公两玉人，一为龙一为虎。
先生晚出蹑其后，万里东来谒明主。
青衫羸马百官底，一纪重经启封土。
要将冯翊试长材，故向蓬溪开督府。
当时三鱣张讲肆，今日双麾趋郡所。
白头老父来挽舟，朱组门生争负弩。
莫辞迢递溯夔峡，便见奔腾下牛渚。
西川东国一隐钧，尽洒沙堤丞相雨。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。